1.pielikums informatīvajam ziņojumam

„Par Izglītības un zinātnes ministrijas turpmāko rīcību augstākās izglītības

studiju virzienu akreditācijas nodrošināšanai un iespējām izmantot Eiropas

Sociālā fonda projekta "Augstākās izglītības studiju programmu izvērtēšana

un priekšlikumi kvalitātes paaugstināšanai" rezultātus**”**

**SIA „Deloitte Latvia” ziņojuma analīze par projekta norises atbilstību normatīvo aktu prasībām un**

**iespējamie risinājumi un riski studiju virzienu akreditācijas procesa turpināšanā**

|  |  |  |  |
| --- | --- | --- | --- |
| Risinājuma veids/riski | Akreditācijas procesa turpināšana, **izmantojot Projekta rezultātus** **bez papildu pārbaudes** | Akreditācijas procesa turpināšana,  **Projekta rezultātus papildus izvērtējot un papildinot ar informāciju, kas nepieciešama akreditācijas lēmumu pieņemšanai** | Akreditācijas procesa turpināšana, **neizmantojot** **Projekta rezultātus** |
| Termiņa risks  | **Zems** (attiecas uz līdz 10% gadījumu)- Kopējais akreditācijas procesam nepieciešamais **laiks pieaug**, ja lēmums par studiju virziena akreditāciju netiek pieņemts, kā rezultātā izvērtējuma process ir jāatkārto; | **Vidēji augsts** (attiecas uz 10-50% gadījumu)* Kopējais akreditācijas procesam nepieciešamais **laiks pieaug**, tāpēc, ka nepieciešams veikt kritisku Projekta rezultātu izvērtēšanu, kā rezultātā, iespējams, daļā no studiju virzieniem tiek veikti papildu izvērtējumi;

Piemēram, pieņemot, ka akreditācijas komisijai ir jāpieņem lēmumi par aptuveni 300 augstskolu pieteikumiem (253 daļēji balstīti uz Projektu, 50 – jauni lēmumi par studiju virzieniem, kas netika vērtēti Projektā); viena pieteikuma izvērtēšanai veltot 60 minūtes, tad akreditācijas komisijas darba apjoms ir 300 stundas; vienā sēdē var izskatīt 6 pieteikumus; līdz ar to nepieciešamas 50 darba dienas; ar pieņēmumu, ka akreditācijas komisijas sēdes notiek vienu reizi nedēļā un pilnvarotā institūcija ir nodrošinājusi, ka visas sagatavošanās darbības lēmuma pieņemšanai ir veiktas (t.sk., sagatavots lēmuma projekts).Risks: akreditācijas komisijas darba intensitāte, jo komisijas locekļi nozīmēti darbam sabiedriskā kārtā (t.i., nav atbrīvoti no darba pamatdarbā un nav paredzēts papildu atalgojums). | - Nepieciešams grozīt Augstskolu likuma pārejas noteikumu 32.punktā noteiktos termiņus;- Kopējais akreditācijas procesam nepieciešamais **laiks pieaug**, jo izvērtējuma process tiek uzsākts no jauna; |
| Lēmumu pieņemšanas zemes kvalitātes risks (t.i., akreditācijas lēmumus balstīt uz metodoloģiski nekonsekventi izstrādātiem projekta ekspertu izstrādātajiem studiju kvalitātes novērtējuma ziņojumiem) | **Pastāv ievērojamā pakāpē**, saskaņā ar Ziņojumā norādīto  | **Pastāv** mazākā pakāpē, jo Studiju akreditācijas komisija projekta ekspertu izstrādātos studiju kvalitātes novērtējuma ziņojumus izvērtēs pēc to atbilstības projektā apstiprinātajai metodoloģijai un nepieciešamības gadījumā lūgs augstskolām iesniegt papildus informāciju, lai iegūtu salīdzināmus rezultātus. | **Nepastāv**, jo pilnvarotā institūcija izstrādā jaunu studiju virzienu izvērtēšanas metodoloģiju  |
| Lēmuma par studiju virziena akreditāciju nepieņemšanas risks | **Pastāv**, pamatojoties uz Ziņojumā norādīto  | **Nepastāv** | **Nepastāv** |
| Finanšu risks | * Ja lēmums par studiju virziena akreditāciju netiek pieņemts, nepieciešami **papildu valsts budžeta līdzekļi** akreditācijas procesa atkārtotai veikšanai;
* **Neatbilstošo izmaksu risks** – tiks vērtēts;
* Ja lēmums par studiju virziena akreditāciju netiek pieņemts, iespējami papildu izdevumi AII akreditācijas procesa ietvaros;
* Tiesvedību gadījumos iespējama nodarīto zaudējumu piedziņa no valsts.
 | - **Neatbilstošo izmaksu risks** – tiks vērtēts;- **Iespējami papildu izdevumi** studiju virzienu un AII akreditācijas procesa ietvaros | - Nepieciešami **papildu valsts budžeta līdzekļi** jauna akreditācijas procesa nodrošināšanai; - **Neatbilstošo izmaksu risks** – līdz 100% apjomam (t.sk., izvērtējot AIP kā atvasinātas publiskas personas reālās iespējas atmaksāt neattiecināmās izmaksas)- Papildu izdevumi AII akreditācijas procesa ietvaros |
| Pilnvarotās institūcijas piesaiste (Ministru kabineta2012.gada 25.septembra noteikumu Nr.668 „Augstskolu, koledžu un studiju virzienu akreditācijas noteikumi” 32.punkts) | Pilnvarotā institūcija tiek piesaistīta ministrijas organizētā konkursa ietvaros. | Iespējama nepieciešamība izsludināt atkārtotu jaunu konkursu:lai gan Valsts pārvaldes iekārtas likumā nav ietverta prasība rīkot konkursu, lai noskaidrotu, ar ko slēdzams deleģēšanas līgums, ministrija atbilstoši labas pārvaldības principam organizēja konkursu par valsts pārvaldes uzdevuma deleģēšanu. Pēc konkursa noslēgšanās un lēmuma pieņemšanas ir jaunatklāts apstāklis – auditora novērtējuma ziņojums-, kā rezultātā ir notikusi konkursā paredzēta nosacījuma – Projekta rezultātu izmantošana – maiņa (kas rada darba apjoma palielināšanos), kas uzvarētājam faktiski nerada priekšrocības attiecībā pret potenciālajiem citiem konkursa dalībniekiem. Līdz ar to konkursa nosacījumu maiņa nav ietekmējusi konkurenci konkursa norisē.Tomēr **var rasties nepieciešamība sludināt jaunu konkursu**, ņemot vērā, ka pastāv finanšu ierobežojums esošā konkursa nolikumā – vienas SP, kura novērtēta Projekta ietvaros, izmaksas, lai nodrošinātu pilnvarotās institūcijas funkciju izpildi, nedrīkst pārsniegt 175 latus.  | Jauns konkurss uzreiz nav jāsludina, jo nepiemēro normas, kas attiecas uz Projekta rezultātu izmantošanu.Tomēr **var rasties nepieciešamība sludināt jaunu konkursu** atkarībā no lēmuma par izmaksu segšanu tām augstskolām, kuru SP tiek atkārtoti vērtētas; ņemot vērā, ka pastāv finanšu ierobežojums 151 000 latu apmērā. |
| Normatīvo aktu grozījumi | Nav nepieciešami | Grozījumi:- Iespējams, būs nepieciešams veikt grozījumus Augstskolu likuma pārejas noteikumu 32.punktā par termiņa pagarināšanu.  | Grozījumi:- Augstskolu likuma pārejas noteikumu 32.punktā par termiņa pagarināšanu;- Ministru kabineta2012.gada 25.septembra noteikumu Nr.668 „Augstskolu, koledžu un studiju virzienu akreditācijas noteikumi” 80.-83.punktā. |